இந்தப் பாடலின் மற்ற வரிகளும் அற்புதம். “பின்னாலே தெரிவது அடிச்சுவடு, முன்னாலே இருப்பது அவன் வீடு, நடுவினிலே நீ விளையாடு நல்லதை நினைத்தேப் போராடு!” – நாம் வந்த பாதை நம் அனுபவம். அந்த அனுபவம் தான் நமக்கு வேதமாக அமைகிறது. வேதம் என்பது வடமொழியில் உள்ள ரிக், யஜுர், சாம, அதர்வண வேதங்கள் ஆல்ல. நாம் நம் வாழ்வில் கற்றுக் கொண்ட பாடங்கள் தான் வேதம். அவையே நம் நாளைய வாழ்க்கைக்கும் வழிக்காட்டியாகிறது. நமக்கு வீடு பேற்றை அடையும் வழியையும் காட்டுகிறது. நேற்று நடந்ததில் தெரிந்துக் கொண்டதை நாளை பயன்படுத்துக்கிறோம். மேலும் இந்தப் பிறவியில் கற்றதை நாம் அடுத்தப் பிறவியில் பயன் படுத்துகிறோம்.